Павлодарлық оқушылар қазақ тілін латын қарпімен оқи бастады
DATE: 15:44, 01 Қыркүйек 2018 | GMT +5
TITLE: Павлодарлық оқушылар қазақ тілін латын қарпімен оқи бастады
URL: https://kaz.inform.kz/news/pavlodarlyk-okushylar-kazak-tilin-latyn-karpimen-oki-bastady_a3375666/
META: DATE: 15:44, 01 Қыркүйек 2018 | GMT +5
TOTAL WORDS: 123
AUTHOR(S):
TEXT: Білім бөлімінің бас маманы Нұргүл Азанбаеваның айтуынша, бұл факультативтік курс алғаш рет қазақ тілінде білім беретін №1, №2, №7, №12, №19, №22, №25, №35, №37 мектептерінде енгізілген. «Сынамалы жоба білім алушыларға алдын ала латын графикасымен танысуға мүмкіндік жасап, жаңа алфавиттің енуіне оңай бейімделуге мүмкіндік береді», - деді Нұргүл Азанбаева. Бағдарламаны «Ана тілі» орталығының директоры Шолпан Кенжикова жасап шығарған. Ол факультативті жүргізетін ұстаздар үшін арнайы семинар өткізді. «Аталған мектептер латын тілінде жазылған оқу-әдістемелік құралдармен жұмыс жасауға дайын. Факультатив әр мектептен 20 баланы оқытуға арналған. Оқу жылы бойы бесінші сынып оқушылары үшін апатасына бір рет қосымша сабақтар өтетін болады. Балалар латынша оқып-жазуды, сөздерді тануды үйренеді», - деді бас маман. Айта кету керек, сынақ жоба 2020 жылы қазақ тілінен латын қарпіне көшуге дайындық мақсатында іске қосылды
